EkBass/fiwiki-20250220-pages-articles huggingface dataset:
Liejutaskurapu

Liejutaskurapu (Rhithropanopeus harrisii) on alkujaan pohjoisamerikkalainen, pienikokoinen taskurapulaji, joka on 2000-luvulla kotiutunut myös Suomen rannikkovesiin. == Koko ja ulkonäkö == Liejutaskuravun kuoren halkaisija on enintään noin 25 mm. Väri vaihtelee ruskeasta oliivinvihreään. Saksien kärjet ovat vaaleat, ja oikea saksi on yleensä vasenta pidempi. Silmät ovat varsien päissä. Varsien molemmin puolin on neljä pientä okaa. Kävelyjalat ovat pitkät ja hoikat, ja niissä on harvakseltaan karvoja. Toukat ovat mikroskooppisen pieniä. == Varhaisvaiheet == Urosten etummaiset kävelyjalat kuljettavat siittiöitä. Vaikka munat hedelmöityvät sisäisesti naaraan siemensäiliöissä, naaras hautoo niitä vatsan päällä. Rykelmässä on 1200–5000 munaa, ja naaras voi tuottaa jopa 4 rykelmää parittelukauden aikana. Munista kuoriutuu noin millimetrin mittaisia planktonissa ajelehtivia zoea-toukkia, joilla on pitkä piikki. Useiden zoea-vaiheiden jälkeen toukasta kuoriutuu noin 2 mm pitkä megalopa-toukka, jolla on suhteellisen suuret silmät ja puolivalmiit jalat, joita se käyttää uimiseen ja asuinpaikan etsimiseen. Lopulta toukasta kuoriutuu pieni rapu, joka pystyy ryömimään asuinpaikallaan pohjalla. Koko metamorfoosi munasta aikuisen näköiseksi kestää 15–32 päivää. == Levinneisyys == Liejutaskuravun luonnollinen levinneisyysalue kattaa murtovesialueet Pohjois-Amerikan Atlantin puoleisella rannikolla. Euroopassa ensimmäiset havainnot kirjattiin vuonna 1874 Hollannissa. Laji on levinnyt moniin jokisuistoihin ympäri maailmaa, esimerkiksi laivojen painolastivesien, runkoon kiinnittymisten, virtausten, syöttiämpäreiden ja kalojen istutusten mukana. Yhdysvalloissa se on asuttanut sisämaassa vain muutamia makean veden altaita Teksasissa ja Oklahomassa, joissa korkea mineraalipitoisuus voi edistää selviytymistä. Suomen vesiltä lajia tavattiin ensimmäisen kerran vuonna 2009 Naantalin ja Rymättylän alueelta. Löytöjä tehtiin samalla alueella myös vuonna 2010. == Elinympäristö ja elintavat == Liejutaskurapu elää murtovesissä ja suosii varsinkin mereen laskevien jokien suita. Laji sietää vähähappisia merenpohjia, monia ympäristömyrkkyjä ja laajaa vaihtelua veden suolaisuudessa. Kuolleen Veikselin (Veikselin sivu-uoma Martwa Wisla) ja Gdanskin lahden tutkimuksissa todettiin, että liejutaskurapu saalistaa pääasiassa monisukasmatoja ja simpukoita, mutta se syö myös viherleviä ja kuollutta eläinperäistä ainesta. Se itse on ankeriaiden, kampeloiden ja merimetsojen ruokalistalla. == Lähteet == == Aiheesta muualla == * Harris mud crab (Rhithropanopeus harrisii) catching a shrimp (Palaemon elegans): "Katkaravun nappaus"; 20.9.2020; Youtube - Katriina Könönen; 0min 35s. * Crab zoea of Rhithropanopeus harrisii: "Toukkavaihe"; 1.7.2020; Youtube - Lodewijk van Walraven; 0min 56s. * Krabik amerykanski (Rhithropanopeus harrisii) (4K). Harris mud crab: "Kaikkiruokainen"; 5.9.2020; Youtube - Nantai TV Pawel Vogelsinger; 2min 45s. Luokka:Taskuravut Luokka:Itämeren vieraslajit
Niilo Kärki

Niilo Tapio Kärki (31. elokuuta 1921 Pälkäne – 18. elokuuta 2010 Oulu) oli Oulun yliopiston farmakologian professori.Muistokirjoitus. Helsingin Sanomat 3.8.2010, s. C 8. Niilo Kärjen muistokirjoitus Helsingin Sanomissa. (maksullinen) Kärjen vanhemmat olivat kansakoulunopettaja Oskar Alfred Kärki ja Hilja Lovisa Rantanen. Hänen puolisonsa vuodesta 1945 oli Ritva Toivikki Vihervuori. Kärki kirjoitti ylioppilaaksi 1940 Turun suomalaisesta yhteiskoulusta ja suoritti sen ohessa varusmiespalvelustaan Rannikkotykistörykmentti 5:ssä. Talvisodassa hän toimi Turun suojeluskunnan alaisessa ilmatorjuntaosastossa ja jatkosodassa nuorempana upseerina JR12:ssa Kiestingissä, Jalkaväen Koulutuskeskus 22:ssa, rykmentinkomentajan adjutanttina JR11:ssa Uhtualla ja Kannaksella ja viimeksi Jääkärikomppanian päällikkönä 3. Divisioonassa pohjoisella rintamalla. Hän haavoittui Kapustajoella vuonna 1941 ja toistamiseen samana vuonna Louhen suunnalla. Sodan jälkeen hän jäi Puolustusvoimien palvelukseen vuosiksi 1941–1945 ja kävi Kadettikoulun vuosina 1942-1943. Kärki valmistui lääkäriksi Helsingin yliopistosta 1951 ja väitteli lääketieteen tohtoriksi Turun yliopistosta 1956. Väitöskirjassaan hän tutki fyysisen rasituksen vaikutusta noradrenaliinin erittymiseen ihmisen virtsaan. Hän selvitti lääkeaineiden kemiallisen rakenteen ja farmakologisten vaikutusten välisiä suhteita ja työskenteli sillä alueella yhteistyössä lääketeollisuuden kanssa. Helsingin yliopiston farmakologian dosentiksi Kärki nimitettiin 1959. Vuosina 1953–1964 hän toimi Helsingin ja Turun yliopistojen lääketieteellisten tiedekuntien assistenttina. Vuosina 1960–1961 hän toimi Turun yliopistossa farmakologian vt. professorina ja 1962–1965 samassa tehtävässä Oulun yliopistossa. Kärki oli Oulun yliopiston ensimmäinen farmakologian professori ja toimi virassa 1965–1986Toisten lähteiden mukaan vuodesta 1962, esimerkiksi Pelkonen, Olavi: Poimintoja Suomen farmakologian historiasta. Transmitteri 4/2006, s. 8 (PDF).. Hän oli sotilasarvoltaan lääkintäeverstiluutnantti. Opiskeluaikanaan Kärki oli kahteen otteeseen stipendiaattina Yhdysvalloissa. Muiden toimiensa ohella Kärki toimi Maanpuolustustieteellisen neuvottelukunnan Oulun paikallisosaston jäsenenä ja varapuheenjohtajana sekä Farmos-yhtymän hallituksen jäsenenä. Hän myös kirjoitti useita kymmeniä farmakologian alan julkaisuja. == Lähteet == Luokka:Suomalaiset farmakologit Luokka:Oulun yliopiston professorit Luokka:Suomalaiset professorit Luokka:Suomalaiset everstit Luokka:Vuonna 1921 syntyneet Luokka:Vuonna 2010 kuolleet
Niilo Kärki (AKS)

Niilo Konrad Kärki (12. syyskuuta 1897 Kuhmalahti – 6. helmikuuta 1931 Porvoo) oli Akateemisen Karjala-Seuran varapuheenjohtajaHeikki Eskelinen. Me tahdoimme suureksi Suomenmaan - Akateemisen Karjala-Seuran historia I, Helsinki: WSOY, 2004. ISBN 951-0-25056-2, s. 55 (Väitöskirja Jyväskylän yliopisto) ja pääideologi, Ylioppilaslehden päätoimittaja ja WSOY:n kustannusvirkailijaUrho Kekkosen arkisto , viitattu 4.9.2010. Kärki pääsi ylioppilaaksi 1915 Oulun yhteiskoulusta ja valmistui filosofian kandidaatiksi 1920. Hän oli sitten Edistysseurojen Kustannus Oy:n palveluksessa ja sen jälkeen kolme vuotta Tilastollisessa päätoimistossa. Hän hoiti 1924–1925 Kulutusosuuskuntien Keskusliiton tilasto-osastoa. Kärki oli vuodesta 1926 WSOY:n palveluksessa ja toimi viimeksi WSOY:n kirjallisen osaston johtajana.Maisteri Niilo Kärki, Uusi Suomi, 7.2.1931, nro 37, s. 7, Kansalliskirjaston digitaaliset aineistot Kärki kuului ryhmään, jota nimitettiin ”Söderströmin maistereiksi” ja ”AKS:n Porvoon paikallisosastoksi”. Hän toimitti Valo – tiedettä kaikille -nimistä 1920-luvulla ilmestynyttä tiedelehteä.Risto Jaakkola, Valon lyhyt historia, Tiedetoimittaja, s. 19, viitattu 4.9.2010 Kärki oli aloittamassa kielitaistelua vuonna 1923, jolloin haluttiin poistaa nuoria tutkijoita ja ylioppilaita haitannut epäkohta, ruotsin kielen ylivalta Helsingin yliopistossa ja Teknillisessä Korkeakoulussa.Heikki Eskelinen, Suomen historian väitöskirjan ”Me tahdoimme suureksi Suomenmaan: Akateemisen Karjala- Seuran historia I väitöstilaisuus , viitattu 4.9.2010 == Teokset == * Kansallinen Suomi: Kalevalanpäivänä 1924. Porvoo: Y. A. Jäntti 1935 == Toimitustöitä == * Valo: tiedettä kaikille. 3 osa: niteet 25–36: ryhmä A–B ; tanskalaisen "Frem"in mukaan toimittaneet Niilo Liakka, Niilo Kärki. Porvoo: WSOY 1926 * Valo: tiedettä kaikille. 5 osa: niteet 49–60: ryhmä A–B ; tanskalaisen "Frem"in mukaan toimittaneet Niilo Liakka, Niilo Kärki, Martti Haavio. Porvoo WSOY 1927 * Valo: tiedettä kaikille. 6 osa: niteet 61–74: ryhmä A–B ; tanskalaisen "Frem"in mukaan toimittaneet Niilo Liakka, Niilo Kärki, Martti Haavio. Porvoo WSOY 1927 * Valo: tiedettä kaikille. 7 osa: niteet 75–86: ryhmä A–B ; tanskalaisen "Frem"in mukaan toimittaneet Niilo Liakka, Niilo Kärki, Martti Haavio, Yrjö Karilas. Porvoo: WSOY 1928 * Valo: tiedettä kaikille. 8 osa: niteet 87–100: ryhmä A–B ; tanskalaisen "Frem"in mukaan toimittaneet Niilo Liakka, Niilo Kärki, Martti Haavio. Porvoo: WSOY 1928 * Viisauden sanoja. Porvoo: WSOY 1934 Ruusu-sarja, 11. (8. p. 1981 ISBN 951-0-02291-8; maailmankirjallisuudesta poimittuja mietelauseita) == Suomennoksia == * Eli F. Heckscher: Vanha ja uusi taloudellinen liberalismi. Sivistys ja tiede 33. WSOY 1922 * G. Westin Silverstolpe: Kansantaloustieteen alkeet; Suomen oloihin sovittaen suomentanut Niilo Kärki. Opintokirjoja 3. WSOY 1929 == Lähteet == Luokka:Suomalaiset päätoimittajat Luokka:Suomalaiset kustannustoimittajat Luokka:Suomalaiset järjestöjohtajat Luokka:Vuonna 1897 syntyneet Luokka:Vuonna 1931 kuolleet
Living in the Western World

Living in the Western World on suomalaisen Paul Oxley's Unit -yhtyeen ensimmäinen studioalbumi vuodelta 1981. Paul Oxley on tehnyt kaikki kappaleet, ja tunnetuimpia niistä ovat "Spanish Bars", "Terry's Inside" sekä nimikappale. Albumia on myyty platinalevyyn oikeuttava määrä. Levyn on kustantanut CBS Records, ja sen on tuottanut Jan Askelind, paitsi kappaleen "Another Heartbreak" osalta Hans Rautio ja Paul Oxley's Unit. Äänittäjänä MTV:n studioilla Helsingissä on ollut Harry Sutinen. Miksaus on tehty Glen- studioilla Tukholmassa, ja ääniteknikkona siellä on ollut Anders Oredsson. Levykannen valokuvat on ottanut Stefan Bremer, ja layout on Razin käsialaa. == Kappaleet == Kaikki kappaleet on tehnyt Paul Oxley, ja julkaisuyhtiö on Sweden Music. Sivu 1 # Spanish Bars – 3:15 (sov. Paul Oxley's Unit, Anders Eljas) # Terry's Inside – 3:41 (sov. Anders Eljas) # Nowhere – 3:50 (sov. Paul Oxley's Unit, Jan Askelind) # She's a Model – 2:02 (sov. Paul Oxley's Unit, Jan Askelind) # Another Heartbreak – 3:05 (sov. Paul Oxley's Unit, Hans Rautio) Sivu 2 # Living in the Western World – 2:35 (sov. Paul Oxley's Unit, Jan Askelind) # Teacher – 2:44 (sov. Paul Oxley's Unit, Jan Askelind) # The Right Kind of Love – 2:36 (sov. Paul Oxley's Unit, Anders Eljas, Jan Askelind) # Cathy's Story (Passion) – 4:37 (sov. Paul Oxley's Unit, Jan Askelind) # City of Dreams – 2:50 (sov. Paul Oxley's Unit, Anders Eljas, Jan Askelind) == Muusikot == Paul Oxley's Unit: * Paul Oxley – laulu * Kjell Ekholm – basso * Uffe Enberg – kitara * Janne Romberg – rummut * Brian Hammond – koskettimet Levyllä koskettimia soittaa kuitenkin Anders Eljas paitsi kappaleilla "Nowhere", "Another Heartbreak" ja "Living in the Western World" Stefan Hindström. == Lähteet == * Paul Oxley's Unit LP Living in the Western World (CBS Records 84981, 1981) Luokka:Vuoden 1981 esikoisalbumit Luokka:Suomalaiset rockalbumit
Hagelstam

Hagelstam voi viitata seuraaviin: *Hagelstamin kirjakauppa, kirjakauppa Helsingissä *Huutokauppatalo Hagelstam *Hagelstamska skolan, Kauniaisissa sijaitseva ruotsinkielinen peruskoulu ==Sukunimi== *Anna Hagelstam (1883–1946), laulaja *Cecil Hagelstam (s. 1949), suomalainen kirjakauppias *Hjalmar Hagelstam (1899–1941), suomalainen taidemaalari ja -graafikko *Jarl Hagelstam (1860–1935), suomalainen lääkäri ja eugeenikko *Jarl August Hagelstam (1829–1891), suomalainen tilanomistaja ja valtiopäivämies *Katja Hagelstam (s. 1965), suomalainen freelance-valokuvaaja *Magnus Hagelstam (1879–1958), suomalainen opettaja, perusti kouluja ja oli alan merkkihenkilö *Otto Julius Hagelstam (1784–1870), suomalaissyntyinen sotilas ja kartografi, joka siirtyi Tukholmaan *Sandra Hagelstam (s. 1987), suomenruotsalainen bloginpitäjä, sosiaalisen median vaikuttaja ja muotisuunnittelija *Sanny Hagelstam-Federley (1869–1932), suomalainen taidemaalari, Jarl August Hagelstamin tytär *Stella Hagelstam (s. 1984) suomalainen kouluratsastaja *Wentzel Hagelstam (1863–1932), suomalainen kirjailija, Jarl August Hagelstamin poika *Wenzel Hagelstam (s. 1941), suomalainen antiikkikauppias.
Upstairs at Eric’s

Upstairs at Eric’s on brittiläisen synthpop-yhtye Yazoon ensimmäinen studioalbumi, joka julkaistiin vuonna 1982. Levyn tunnetuimmat kappaleet ovat singleinäkin julkaistut ”Only You” ja ”Don’t Go”. Albumin tuottivat E. C. Radcliffe ja Yazoo ja se julkaistiin Mute Records -levy-yhtiöllä. Albumi nauhoitettiin Blackwing-studioilla Lontoossa studioissa 1 ja 2. Äänittäjinä toimivat Radcliffe ja J. Fryer. Julkaisija on Sonet Music AB ja kopiointioikeuksien haltija Sonet Grammofon AB. Albumin kannen valokuvan otti Joe Lyons. == Kappaleet == === A-puoli === # # # # # # === B-puoli === # # # # # == Kokoonpano == * Moyet – laulu, piano * Clarke – ”noises” * Daniel Miller – muu tuotanto ja ”noises” * Ericin äiti – ”extra Chit.Chat” * D. Davis – ”extra Chit-Chat” == Lähteet == *Yazoo MC Upstairs at Eric's (Mute Records STUMKA-7, 1982) Luokka:Brittiläiset elektronisen musiikin albumit Luokka:Brittiläiset synthpop-albumit Luokka:Mute Recordsin albumit Luokka:Vuoden 1982 esikoisalbumit
Gerry Birgit Ilvesheimo

Gerry Birgit Ilvesheimo (s. 8. marraskuuta 1958 Lapinlahti) on suomalainen kirjailija. Ennen ryhtymistään vapaaksi kirjoittajaksi Ilvesheimo työskenteli filosofian historian tutkijana Helsingin yliopistossa. Filosofitausta näkyy hänen kaunokirjallisissa teoksissaan, joissa käsitellään muun muassa ruumiillisuutta, identiteettiä ja mielen filosofian ongelmia. Kirjailijan työn ohella Ilvesheimo työskentelee free lance -toimittajana. Ilvesheimo on julkaissut neljä romaania, Pandora (PikkuIdis 1996), Kuristajaviikunat (Johnny Kniga 2003), Lykantropia (Johnny Kniga 2009) ja Ilmestyskirja (Ntamo 2018). Lykantropia oli ehdolla Runeberg-palkinnon saajaksi. == Aiheesta muualla == * Ylen Elävä arkisto: Gerry Birgit Ilvesheimo * Gerry Birgit Ilvesheimo lukee tulevaa teostaan Prosak-Proosaklubilla, Kirjastokaista-video * Gerry Birgit Ilvesheimo lukee teostaan Lykantropia Prosak-Proosaklubilla, Kirjastokaista- video Luokka:Suomalaiset kirjailijat Luokka:Vuonna 1958 syntyneet Luokka:Elävät henkilöt
International Formula Master

International Formula Master oli eurooppalainen moottoriurheilusarja. Sarja perustettiin vuonna 2005 3000 Pro Series -nimellä. Seuraavana vuonna sarjan nimeksi vaihtui F3000 International Masters. Vuonna 2007 sarjan nimeksi vaihtui International Formula Master. Samalla vanha F3000-kalusto korvattiin uusilla Formula S2000 -luokan Tatuus-Hondilla. Kilpailuviikonloppuna ajettiin kaksi kilpailua. Ensimmäisessä kisassa pisteitä jaettiin kahdeksalle parhaalle ja toisessa kuudelle parhaalle. Paalupaikasta ja nopeimmasta kierroksesta sai vielä lisäpisteen. Viikonlopun toinen lähtö, ns. sprinttikilpailu ajettiin ensimmäisen kisan tulosten mukaan käännetyssä lähtöjärjestyksessä. Tallien sarjassa kunkin tiimin kaksi parasta kuljettajaa keräsi pisteitä. Sarjassa ajettiin Formula S2000 -luokan autoilla, joissa oli Hondan 250hv tehoinen K20A-moottori. Autot olivat italialaisen Tatuusin valmistamia ja niissä käytettiin Sadevin kuusivaihteista sekventiaalivaihteistoa. Samalla kalustolla ajettiin myös Italian kansallista sarjaa. Sarjan mestaruuden voittivat Norbert Siedler, Jan Charouz, Jerome d'Ambrosio, Chris van der Drift ja Fabio Leimer. Kausi 2009 jäi sarjan viimeiseksi. == Mestarit == Kausi Kuljettaja Talli 2005 Norbert Siedler Max Busnelli Draco Junior Team 2006 Jan Charouz Charouz Racing System 2007 Jérôme d’Ambrosio Cram Competition 2008 Chris van der Drift JD Motorsport 2009 Fabio Leimer JD Motorsport Luokka:Formula-sarjat
Mika Aarnikka

Mika Lauri Aarnikka (s. 6. lokakuuta 1967 Helsinki) on suomalainen, 1990-luvulla menestynyt kilpapurjehtija. Aarnikka sijoittui olympialaisissa yhdessä Petri Leskisen kanssa 470-luokassa neljänneksi sekä Barcelonassa 1992 että Atlantassa 1996. Maailmanmestaruuskilpailuissa Leskinen ja Aarnikka saavuttivat pronssia vuonna 1992, ja heidän muita MM-sijoituksiaan olivat 14:s vuonna 1991, seitsemäs vuonna 1993, 42:s vuonna 1995 ja 21:s vuonna 1996. Euroopan-mestaruuskilpailuissa pari saavutti hopeaa vuonna 1995, ja lisäksi he sijoittuivat 36:nneksi vuonna 1989, viidenneksi vuonna 1993 ja kahdeksanneksi vuonna 1994. Seuratasolla Aarnikka edusti Nyländska Jaktklubbenia. Hän voitti Leskisen kanssa Suomen-mestaruuden vuosina 1991, 1992, 1994, 1995 ja 1996. Pari valittiin vuoden suomalaispurjehtijaksi vuosina 1992 ja 1996. Hän toimii suomalaisen IT-ohjelmisto- ja -palveluyrityksen Tietoevryn pilvipalvelut ja infrastruktuuriratkaisut -divisioonan Tietoevry Connectin myynti- ja yhteistyökumppanijohtajana. Hän työskenteli aiemmin Huaweilla. == Lähteet == * * === Viitteet === Luokka:Suomalaiset kilpapurjehtijat Luokka:Vuonna 1967 syntyneet Luokka:Elävät henkilöt
Petri Leskinen

Petri Johannes Leskinen (s. 9. kesäkuuta 1966 Vaasa) on suomalainen, 1990-luvulla menestynyt kilpapurjehtija. Leskinen sijoittui olympialaisissa yhdessä Mika Aarnikan kanssa 470-luokassa neljänneksi sekä Barcelonassa 1992 että Atlantassa 1996. Kristian Heinilän kanssa hän sijoittui 16:nneksi Sydneyn 2000 olympialaisissa. Leskinen ja Heinilä voittivat maailmanmestaruuden Kansainvälisen 470-luokkaliiton MM-kilpailuissa Tel Avivissa 1997 ja Kansainvälisen Purjehtijaliiton MM-kilpailuissa Dubaissa 1998 sekä sijoittuivat 470-luokkaliiton MM-kilpailuissa neljänneksi Mallorcalla 1998. EM-kilpailuissa he saavuttivat pronssia vuonna 1997 sekä sijoittuivat neljänneksi vuonna 1999. Leskinen ja Aarnikka saavuttivat MM-pronssia vuonna 1992 ja EM-hopeaa vuonna 1995. Seuratasolla Leskinen edusti Nyländska Jaktklubbenia. Hän voitti Suomen-mestaruuden Aarnikan parina vuosina 1991, 1992, 1994, 1995 ja 1996 sekä Heinilän parina vuosina 1998 ja 1999. Hänet valittiin vuoden suomalaispurjehtijaksi yhdessä Aarnikan kanssa vuosina 1992 ja 1996 sekä Heinilän kanssa vuonna 1997. == Lähteet == * === Viitteet === Luokka:Suomalaiset kilpapurjehtijat Luokka:Vuonna 1966 syntyneet Luokka:Elävät henkilöt
Taskarin parhaat

Taskarin parhaat on vuonna 2010 julkaistu sarjakuvasarja. Kirjoissa on julkaistu parhaat tarinat Aku Ankan taskukirjoissa olleista tarinoista, mutta jokaisessa on myös yksi ennen julkaisematon tarina. Jokaisessa osassa on alussa Timo Ronkaisen kirjoittama artikkeli kyseisen vuosikymmenen tärkeistä tapahtumista. Nämä neljä Taskarin parhaat -osaa julkaistiin Aku Ankan taskukirjan 40-vuotispäivän kunniaksi. == Osat == |} == Katso myös == * Taskarin sankarit == Lähteet == * Inducks-tietokanta: Taskarin parhaat *
Tibor Pleiß

Tibor Pleiß (s. 2. marraskuuta 1989 Bergisch Gladbach) on saksalainen koripalloilija, joka edustaa NBA-joukkue Utah Jazzia. == Ura == Pleiß aloitti koripallon Köln 99ersin juniorijoukkueissa ja nousi seuran edustusjoukkueeseen kaudeksi 2006–2007. Ensimmäisellä kaudella hän pelasi kuusi ottelua 1,7 pisteen keskiarvolla. Pleißin viimeinen kausi seurassa oli kausi 2008–2009, jolloin hän teki 5,0 pistettä joukkueelleen. Syyskuussa 2009 Pleiß siirtyi Brose Basketsiin kolmivuotisella sopimuksella. Kaudella 2009–2010 Pleiß teki pääsarjassa 8,3 pistettä ottelua kohden. Vuonna 2010 hän osallistui NBA:n varaustilaisuuteen, jossa New Jersey Nets varasi hänet 31. pelaajana. Varaustilaisuudessa Pleißin pelaajaoikeudet myytiin Atlanta Hawksille, joka myi ne edelleen Oklahoma City Thunderille. Hän ei kuitenkaan siirtynyt NBA:han, vaan jatkoi pelaamista Brose Basketsissa. Kesällä 2012 Pleiß siirtyi espanjalaiseen Saski Baskoniaan. Heinäkuussa 2015 Pleiß siirtyi monivuotisella sopimuksella NBA:han, Utah Jazziin.http://www.nba.com/2015/news/07/14/jazz- sign-tibor-pleiss-multiyear-deal.ap/ == Lähteet == * Tibor Pleiss NBA Stats Basketball-Reference.com === Viitteet === == Aiheesta muualla == *Eurocupin pelaajaprofiili Luokka:Saksalaiset koripalloilijat Luokka:Vuonna 1989 syntyneet Luokka:Elävät henkilöt
Yhteisöllinen työtila

Yhteisöllinen työtila (engl. coworking tai coworking space) tarkoittaa järjestelyä, jossa eri yrityksissä työskentelevät ihmiset jakavat toimiston. Yhteisöllistä työtilaa kutsutaan suomeksi joskus myös luovaksi työtilaksi, kulttuurikeskukseksi, hubiksi tai klusteriksi, mutta usein puhutaan vain työtiloista, työhuoneista tai toimistoista. == Historia == Yrittäjä Jonathan Robinson perusti Lontooseen hubin vuonna 2005. == Lähteet == Luokka:Työtilat
Vanattara

Vanattara on Lempäälän kaupunginosa. Siellä oli vuonna 2010 noin 110 asuintaloutta. Vanattara on kasvualuetta, koska sinne on kaavoitettu lisää asuinalueita. Alueelle valmistui kevyenliikenteenväylä vuonna 2010. Vanattaran asuinalueen läpi kulkee rautatie, jossa on liikennepaikka nimeltään Vanattara. Tampereen ja Toijalan välisen lähiliikenteen juna pysähtyi siellä viimeksi 1980-luvulla. Vanattarassa on ollut iso maatila, jonka mukaan maanmittaustoimisto on nimennyt alueen. Vanattarassa on kaksi leikkikenttää, Kivimäentien leikkikenttä ja Lehtimäentien leikkikenttä. Omakotiyhdistys järjestää leikkikenttätalkoita ja tapahtumia alueen asukkaille. ==Lähteet== ==Aiheesta muualla== * Vanattaran omakotiyhdistys ry. * Vanattaran kartta Luokka:Lempäälä
Jakov Džugašvili

Jakov Iosifovitš Džugašvili (; ; 18. maaliskuuta 1907 – 14. huhtikuuta 1943) oli Neuvostoliiton johtajan Josif Stalinin poika. Hän oli yksi neljästä tunnetusta Stalinin lapsesta. Muut ovat Svetlana Allilujeva, Vasili Džugašvili ja vasta myöhemmin paljastunut Konstantin Kuzakov. Jakovin äiti oli Jekaterina Svanidze. Jakov Džugašvili jäi toisen maailmansodan aikana saksalaisten sotavangiksi ja kuoli Sachsenhausenin keskitysleirissä. Virallisten tietojen mukaan hän teki itsemurhan heittäytymällä päin sähköaitaa. Luokka:Georgialaiset sotilaat Luokka:Neuvostoliittolaiset toisen maailmansodan sotilaat Luokka:Vuonna 1907 syntyneet Luokka:Vuonna 1943 kuolleet
Chita Wahlroos

Chita Charlotta Maria Wahlroos (o.s. Smedberg, s. 2. joulukuuta 1971 Helsinki) on suomalainen, 1990-luvulla menestynyt kilpapurjehtija. Chita Smedberg sijoittui olympialaisten E-jolla-luokassa kymmenenneksi Barcelonassa 1992 ja 19:nneksi Atlantassa 1996. Maailmanmestaruuskilpailuissa hän sijoittui kahdeksanneksi vuonna 1993. Euroopan-mestaruuskilpailuissa hän oli 17:s vuonna 1991 ja viides vuonna 1995. Hän voitti Pohjoismaiden mestaruuden vuonna 1994 ja sijoittui PM-pronssille vuonna 1993. Seuratasolla Smedberg edusti Helsingfors Segelklubbia ja Borgå Segelsällskapia. Hän voitti Suomen- mestaruuden vuonna 1993. Ammatiltaan Chita Wahlroos on eläinlääkäri. == Lähteet == * Luokka:Suomalaiset kilpapurjehtijat Luokka:Vuonna 1971 syntyneet Luokka:Elävät henkilöt
Return of the Boogie Men

Return of the Boogie Men on yhdysvaltalaisen blues rock -yhtye Foghatin studioalbumi vuodelta 1994. Levy on ilmestynyt myös norjalaisella Seagull- merkillä vuonna 2000. Levytysprojektin alkuunpanijaksi mainitaan Rick Rubin. Yhtyeen musiikilliseen suuntaan ovat vaikuttaneet sellaiset tekijät kuin Muddy Waters, Elmore James, Willie Dixon ja aloituskappaleella mainittu John Lee Hooker. Levy on äänitetty enimmäkseen livenä studiossa. == Tuotanto == Levyn on tuottanut ja äänittänyt Nick Jameson yhtiölle Yarbles! Productions. Äänitykset on tehty Kalifornian Van Nuysissa Stagg St. -studiolla ja Länsi- Hollywoodissa Studio Mastersissa. Miksaus on tehty Kalifornian Glendalessa Milagro Sound Recorders -studiossa. Kappaleet 2–4 on miksannut Bobby Bee ja kappaleet 1, 5, 6, 11 ja 12 Nick Jameson. Akustiset osuudet kappaleilla 7–10 on tuottanut Tom Dawes. Äänitys on tehty New Yorkissa Edison Recording -studiossa ja äänittäjänä on ollut Gary Chester. Miksauksen on tehnyt Denis Martin Hamptonissa Den's Den -studiossa. == Kappaleet == == Muusikot == Foghat: * Lonesome Dave Peverett – laulu, kitara * Rod Price – soolo- ja slide-kitara, dobro, taustalaulu * Tony Stevens – basso, taustalaulu * Roger Earl – rummut Lisäksi mukana ovat: * Nick Jameson – taustalaulu, lyömäsoittimet, kitara * John Popper – huuliharppu kappaleella "Louisiana Blues" John Popper yhtyeestä Blues Traveler esiintyy A&M; Recordsin luvalla. == Taustajoukot == * Bill Cracknell – kiertuemanageri * Brian Brown – tuotanto/monitori-teknikko * Xray – valomies * Ron Millholland – kuljettaja == Lähteet == * Foghat CD Return of the Boogie Men (Seagull 111108-207, 2000) == Aiheesta muualla == * Luokka:Vuoden 1994 albumit Luokka:Foghatin albumit
Audi A7

Audi A7 on Audin vuodesta 2010 lähtien valmistama urheilullinen fastback- korinen edustusluokan automalli, joka perustuu Audi A6:een. == Audi A7 C7 (2010–2018) == Ensimmäisen sukupolven A7 esiteltiin heinäkuussa 2010 Pinakothek der Moderne -museossa Münchenissä, myöhemmin suurelle yleisölle saman vuoden syyskuussa Pariisin autonäyttelyssä. Vuonna 2014 tehtiin uudistuksia muun muassa etusäleikköön ja takavaloihin. Kaikki valot on toteutettu LED-tekniikalla, ja lisävarusteena ajovaloihin oli saatavana LED- matriisivalot. == Audi A7 C8 (2018–) == Toisen sukupolven A7 esiteltiin Detroitin autonäyttelyssä tammikuussa 2018. Shanghain autonäyttelyssä huhtikuussa 2021 esiteltiin ainoastaan Kiinan markkinoilla myytävä A7L, joka on muusta mallistosta poiketen sedan-korinen. A7L:n akseliväliä on pidennetty perusmallista 98 millimetrillä, mikä tekee siitä jopa pidemmän kuin suuremmassa A8-mallissa. Kokonaispituudeltaan A7L jää kuitenkin sitä lyhyemmäksi. == Lähteet == == Aiheesta muualla == A7 Luokka:E-segmentin autot Luokka:2010-luvun autot Luokka:2020-luvun autot
Pyöräily kesäolympialaisissa 1912

thumb|Aika-ajon voittaja Rudolph Lewis. Vuoden 1912 kesäolympialaisten pyöräily järjestettiin 7. heinäkuuta 1912 Ruotsissa. Tämä oli viides kerta kun laji oli mukana olympialaisten ohjelmassa. Mukana oli 123 osanottajaa 16 eri maasta. Tapahtumia oli kaksi, aika-ajo ja joukkueaika-ajo. Tämä on toistaiseksi ainoa kerta, kun olympialaisten pyöräilyssä ei ole mukana ratapyöräilyä. ==Mitalistit== Tapahtuma Kultaa Hopeaa Pronssia Aika-ajo Rudolph Lewis Freddie Grubb Carl Schutte Joukkueaika-ajo * * * Erik Friborg Ragnar Malm Axel Persson Algot Lönn * * * Freddie Grubb Leonard Meredith Charles Moss William Hammond * * * Carl Schutte Alvin Loftes Albert Krushel Walden Martin ==Mitalitaulukko== 1\. 1 0 0 1 1\. 1 0 0 1 3\. 0 2 0 2 4\. 0 0 2 2 ==Lähteet== *Cycling at the 1912 Stockholm Summer Games Luokka:Kesäolympialaiset 1912 1912 Olympialaiset 1912
Andreas Granqvist

Andreas Granqvist (s. 16. huhtikuuta 1985 Påarp) on ruotsalainen jalkapallopuolustaja. Hän edustaa Helsingborgia. == Ura == Granqvist aloitti uransa paikallisseura Påarps GIF:issä. Hän myöhemmin siirtyi Helsingborgiin, jossa hän teki debyyttinsä Allsvenskanissa vuonna 2004. Kaksi vuotta myöhemmin hänestä tuli joukkueen kapteeni, kun joukkue voitti Ruotsin cupin. Tammikuussa 2007 hän siirtyi lainasopimuksella Englannin valioliigassa pelaavaan Wigan Athleticiin. Kesäkuussa 2007 hän teki Wiganin kanssa kahden vuoden sopimuksen. Maaliskuussa 2008 Granqvist palasi Helsingborgiin lainasopimuksella, joka ulottui Valioliiga-kauden loppumiseen kesäkuussa. Heinäkuussa 2008 Granqvist teki neljän vuoden sopimuksen Eredivisie-seura Groningenin kanssa. Heinäkuussa 2011 hän siirtyi Serie A -seura Genoaan. Elokuussa 2013 Granqvist siirtyi venäläisseura Krasnodariin, jossa hän pelasi viisi vuotta ennen paluutaan Helsingborgiin. Granqvist edustaa Ruotsin maajoukkuetta ja oli joukkueen kokoonpanossa muun muassa vuosien 2008, 2012 ja 2016 EM-kilpailuissa sekä vuoden 2018 MM-kilpailuissa. Hän on ollut maajoukkueen kapteeni vuodesta 2016. == Saavutukset == * Ruotsin cup: 2006 * Valinta Ruotsin vuoden jalkapalloilijaksi 2017 == Lähteet == * * === Viitteet === Luokka:Ruotsalaiset jalkapalloilijat Luokka:Vuonna 1985 syntyneet Luokka:Elävät henkilöt
Bojan Bogdanović

Bojan Bogdanović (s. 18. huhtikuuta 1989 Mostar) on kroatialainen koripalloilija, joka edustaa kaudella 2019–2020 NBA-seura Utah Jazzia. == Ura == Bogdanović aloitti koripallon HKK Zrinjski Mostarissa, josta Real Madrid osti hänet vuonna 2005. Hän pelasi kauden 2005–2006 kuitenkin vuokralla Mostarissa, mutta seuraavaksi kaudeksi hän siirtyi Real Madridiin. Seurassa Bogdanović pelasi lähinnä seuran kakkosjoukkueessa. Kaudeksi 2008–2009 Bogdanović myytiin lainalle CB Murciaan. Hän kärsi loukkaantumisista ja tammikuussa 2009 joukkue purki sopimuksen. Kaudeksi 2009–2010 Bogdanović siirtyi KK Cibonaan nelivuotisella sopimuksella. Kesäkuussa 2011 hän siirtyi kuitenkin Fenerbahçe Ülkeriin ennen sopimuksen päättymistä. Bogdanović osallistui NBA:n vuoden 2011 varaustilaisuuteen, jossa Miami Heat varasi hänet tilaisuuden 31. pelaajana. Pian tämän jälkeen New Jersey Nets osti hänen pelioikeutensa Minnesota Timberwolvesilta, joka oli hankkinut pelaajaoikeudet Miamilta. Bogdanović pelasi Fenerbahçessa kolmen kauden ajan, kunnes siirtyi kesällä 2014 NBA-seura Brooklyn Netsiin. Hän pelasi Brooklynissa 2,5 vuotta kunnes siirtyi kesken kauden 2016–2017 Washington Wizardsiin. Kaudeksi 2017–2018 hän siirtyi Indiana Pacersin joukkueeseen. == Lähteet == == Aiheesta muualla == *Euroliigan pelaajaprofiili *ACB:n pelaajaprofiili Luokka:Kroatialaiset koripalloilijat Luokka:Vuonna 1989 syntyneet Luokka:Elävät henkilöt
Madeleine Carroll

Madeleine Carroll () oli englantilainen elo­kuva­näyttelijä. Hän oli ensimmäinen brittiläinen nais­näyttelijä, josta tuli tähti Holly­woodissa. Hänet muistetaan ennen kaikkea Hitch­cockin 39 askeleesta (1935) ja yhdys­valtalaisista elo­kuvista Zendan vanki (1937) ja Vakoilijoitten verkossa (1942). Hänen sisarensa kuoli toisessa maailman­sodassa ja sen jälkeen Carroll lopetti elo­kuva­uransa ja keskittyi hyvän­tekeväisyys­toimintaan sodan aikana ja sen jälkeen. Carrollille myönnettiin hänen ansioistaan Ranskan Kunnia­legioonan kunnia­merkki. == Filmografia == Elokuvat Elokuvat Elokuvat Elokuvat Vuosi Nimi Rooli 1928 Pas si bête (ensimmäinen) 1928 The Guns of Loos Diana 1928 The First Born Madeleine Boycott 1928 What Money Can Buy 1929 L’instinct 1929 The Crooked Billet Joan Easton 1929 The American Prisoner Grace Malherb 1929 Atlantic Monica 1930 The W Plan Rosa Hartmann 1930 Young Woodley Laura Simmons 1930 French Leave Dorothy Glenister 1933 Vakoilija – nainen (I Was a Spy) Marthe Cnockhaert 1934 Kohtalon oikkuja (The World Moves On) rouva Warburton 1825 Mary Warburton Girard 1914 1935 39 askelta Pamela 1935 Kuningattaren rakastaja (The Dictator) 1936 Salainen asiamies Elsa Carrington 1936 Idässä palaa (The General Died at Dawn) Judy Perrie 1936 Lloyd’s of London Elizabeth 1937 On the Avenue Mimi Caraway 1937 Zendan vanki (The Prisoner of Zenda) prinsessa Flavia 1939 Bali – rakkauden saari (Honey­moon in Bali) Gail Allen 1940 Poikani! (My Son, My Son!) Livia Vaynol 1940 Sankari­eskadroona (Northwest Mounted Police) April Logan 1940 Tropiikin taivaan alla (Safari) Linda Stewart 1941 Virginian auringon alla (Virginia) Charlotte Dunterry 1942 Vakoilijoitten verkossa (My Favorite Blonde) agentti Karen Bentley 1949 Viuhka (The Fan) rouva Erlynne (viimeinen) == Lähteet == == Aiheesta muualla == Luokka:Englantilaiset näyttelijät Luokka:Vuonna 1906 syntyneet Luokka:Vuonna 1987 kuolleet
Pyöräily kesäolympialaisissa 1920

Vuoden 1920 kesäolympialaisten pyöräily järjestettiin 9. - 13\. elokuuta 1920 Antwerpenissä, Belgiassa. Tämä oli kuudes kerta kun laji oli mukana olympialaisten ohjelmassa. Mukana oli 103 osanottajaa 14 eri maasta. Tapahtumia oli kuusi. Pyöräily järjestettiin ainoastaan miehille. ==Mitalistit== ===Ratapyöräily=== Tapahtuma Kultaa Hopeaa Pronssia Sprintti Maurice Peeters Thomas Johnson Harry Ryan 50 kilometrin ajo Henry George Cyril Alden Piet Ikelaar Tandem Thomas Lance ja Harry Ryan William Smith ja James Walker Frans de Vreng ja Piet Ikelaar Joukkuetakaa-ajo * * * Primo Magnani Arnaldo Carli Ruggero Ferrario Franco Giorgetti * * * Albert White Cyril Alden Thomas Johnson William Stewart * * * James Walker Sammy Goosen Henry Kaltenbrun William Smith ===Maantieajo=== Tapahtuma Kultaa Hopeaa Pronssia Aika-ajo Harry Stenqvist Henry Kaltenbrun Fernand Canteloube Joukkueaika-ajo * * * Achille Souchard Fernand Canteloube Georges Detreille Marcel Gobillot * * * Harry Stenqvist Sigfrid Lundberg Ragnar Malm Axel Persson * * * Albert Wyckmans Albert De Bunné Jean Janssens André Vercruysse ==Mitalitaulukko== 1\. 1 3 1 5 2\. 1 1 0 2 3\. 1 0 2 3 4\. 1 0 1 2 4\. 1 0 1 2 6\. 1 0 0 1 7\. 0 2 1 3 ==Lähteet== *Cycling at the 1920 Antwerpen Summer Games Luokka:Kesäolympialaiset 1920 1920
Sylinteri (moottori)

Sylinteri on moottorin osa, jossa mäntä liikkuu edestakaisin. Sylinteri voi olla yksinkertaisesti sylinterilohkoon porattu sileä reikä, mutta joissain moottoreissa käytetään erillisiä sylinteriputkia. Sylinterin sisäpinta on tasainen ja liukas. Myös kitkaa pienentäviä pinnoitteita käytetään, kuten Nikasil, Nicom, Alusil, SCEM ja Nigusil. Pinnoitteita käytetään varsinkin alumiinisissa sylintereissä. Sylinterin toteutus riippuu pitkälti moottorityypistä. Kaksitahtisissa ja nelitahtisissa moottoreissa on erilaiset sylinterit, sillä kaksitahtimoottoreissa kaasunvaihto hoidetaan tavallisesti sylinterin seinämissä olevien aukkojen kautta ja nelitahtimoottorissa erillisten venttiilien kautta. Kiertomäntämoottoreissa taas ei ole sylintereitä vaan muodoltaan epitrokoidi kammio. Sylinterin materiaali ja erilaiset muodot vaikuttavat lämmönjohtavuuteen, männän liikkuessa sylinterissä muodostuu lämpöä kitkan ansiosta, lämpö on pidettävä sopivalla tasolla jotta liikkuvat osat eivät kiinnileikkautuisi. Jäähdytys tapahtuu ilma- tai nestejäähdytteisesti, Ilmajäähdytystä käytetään tavanomaisesti pienissä työkoneissa ja joissain mopoissa. Nestejäähdytystä käytetään autoissa, työkoneissa jne. joissa tarvitaan tehokasta jäähdytystä. Alumiinin hyvän lämmönjohdon kyvyn ansiosta sitä käytetään paljon mutta se on kalliimpaa valmistaa kuin valurautainen. Sylinteriputki on yleenä terästä tai valurautaa ja joskus sylinteriputki on valettu yhteen. ==Lähteet== == Aiheesta muualla == Luokka:Moottorit
Orlistaatti

Orlistaatti, lääkenimeltään Xenical, on laihdutukseen käytettävä lääkeaine, joka estää rasvan imeytymistä siten, että se estää rasvaa pilkkovan lipaasi- entsyymin toimintaa. Lääkkeen yleisimmät sivuvaikutukset ovat kipua/epämukavuutta peräsuolessa, pehmeä uloste, ulosteen pidätyskyvyttömyys, turvotus, öljyinen uloste, öljytahrat, kiireellinen tai lisääntynyt ulostamisen tarve, ilmavaivat ja niihin liittyvä ulostaminen. Orlistaatti ei imeydy elimistöön, eikä orlistaatilla ole todettu muita haittavaikutuksia. Orlistaatin kemiallinen kaava on C29H53NO5, moolimassa 495,735 g/mol ja CAS- numero 96829-58-2. Apteekeissa lihavuuden hoitoon saa ilman reseptiä Orlistat Sandoz -nimistä lääkettä, jonka vahvuus on 60 mg. Xenicalia saa vain reseptilääkkeenä, ja sen vahvuus on 120 mg. ==Lähteet== == Aiheesta muualla == *PubChem: Orlistat *DrugBank: Orlistat *Kyoto Encyclopedia of Genes and Genomes (KEGG): Orlistat *Lääkeinfo: Xenical Luokka:Laihdutuslääkkeet Luokka:Ravitsemussairaudet Luokka:Ylipaino
Ádám Pintér

Ádám Pintér (s. 12. kesäkuuta 1988 Balassagyarmat, Unkari) on unkarilainen jalkapalloilija. Hän edustaa tällä hetkellä Espanjan Primera Divisiónissa pelaavaa Zaragozaa ja on pelipaikaltaan keskuspuolustaja. Pintér aloitti ammattilaisuransa MTK Hungáriasta, jonka edustusjoukkueeseen hän nousi vuonna 2006. 25\. elokuuta 2010 hän siirtyi espanjalaisseura Zaragozaan nelivuotisella sopimuksella.Ádám Pintér, sexto fichaje, se presenta a las siete Real Zaragoza. Viitattu 4.9.2010. == Lähteet == == Aiheesta muualla == * Ádám Pintérin esittely Real Zaragozan kotisivustolla Luokka:Unkarilaiset jalkapalloilijat Luokka:Vuonna 1988 syntyneet Luokka:Elävät henkilöt
Music for Supermarkets

Music for Supermarkets () on Jean Michel Jarren albumi, joka julkaistiin vuonna 1983. Jarre teetti LP-levystä vain yhden kappaleen. Uniikki levy myytiin hyväntekeväisyyshuutokaupassa, jonka jälkeen vinyylilevyn painomasteri ja masternauhat tuhottiin. Levyn sisäkansissa oli 11 Polaroid-valokuvaa levyn tuotantoprosessista, joista yksi tyhjä paikka säilytettiin levyn ensimmäisen omistajan valokuvaa varten. Levyn osti alun perin 69 000 frangilla (n. 10 500 €) nimettömänä pysynyt mies. Hän osti levyn, koska oli kuullut radiosta Jarren The Concerts in China -albumin musiikkia herätessään sairaalassa auto- onnettomuuden seurauksena. Huutokaupan jälkeen levy on myyty kahdesti eteenpäin seuraaville omistajille. Huutokaupan jälkeen levyä soitettiin kerran Radio Luxemburgin lähettämänä. Jarre avasi lähetyksen sanomalla "Piratez Moi!" (piratoikaa minut!), ja epävirallisia äänitallenteita lähetyksestä onkin säilynyt. Levyn sisältämistä sävellyksistä Jarre käytti osan uudelleen myöhemmissä teoksissaan albumeilla Zoolook ja Rendez-Vous. == Taustaa == Joukko nuoria taiteilijoita, jotka olivat myös Jarren henkilökohtaisia tuttavia, pyysivät Jarrea tekemään taustamusiikkia heidän supermarkettien aiheena olevaan taidenäyttelyyn. Jarre suostui pyyntöön ja tuotti musiikin näyttelyn käyttöä varten. Taidenäyttelyssä olleet teokset olivat näyttelyn päättymisen jälkeen tarkoitus myydä ja niiden tuotto käyttää hyväntekeväisyystarkoituksiin. Samasta hyväntekeväisyysajatuksesta Jarre päätti tehdä näyttelyä varten tekemästään musiikistaan yhden äänilevyn kappaleen, joka myös huutokaupataan ja sen tuotto käytetään hyväntekeväisyystarkoitukseen. Vertauskuvallisesti Jarre halusi levytyksestään yksilöllisen kappaleen kuten taidenäyttelyn teoksista. Luokka:Vuoden 1983 albumit Luokka:Jean Michel Jarren albumit
Cable Open

Cable Open (myös Cable Open!) on noin kerran vuodessa tapahtuva maksutelevisio-kanavien esittely. Esittelyn järjestävät FiComin kaapeli- ja iptv-operaattorit, ohjelmayhtiöt sekä tekijänoikeusjärjestöt Teosto ja Kopiosto. Esittelyssä on mukana myös teräväpiirtotarkkuuden kanavia. Esittely on katsottavissa kaapeli- sekä iptv-talouksissa ilman eri maksua digiboksilla tai digitelevisiolla. Katsomiseen ei tarvita ohjelmakorttia. == Ajankohdat == * 17.9. – 20.9.2010, SD-kanavia sekä kahdeksan HD-kanavaa *9.2. – 12.2.2012 == Lähteet == == Aiheesta muualla == * Aina.fi Luokka:Televisio
Paulo Costanzo

Paulo Costanzo (s. 21. syyskuuta 1978 Bramptonissa Ontariossa) on kanadalainen näyttelijä, joka tunnetaan parhaiten rooleistaan vuoden 2000 komediassa Road Trip, sitcom-sarjassa Joey sekä USA Network -sarjassa Kallista kipua. Costanzo syntyi Bramptonissa Ontariossa. Hänen äitinsä on laulaja-lauluntekijä ja hänen isänsä on taiteilija. Costanzo on puoliksi italialaista alkuperää. ==Filmografia== Vuosi Nimi Alkuperäinen nimi Rooli Muuta 1997 Ready or Not Tom DeCarlo Jakso Second Generation 1997 Kummisedän kohellukst National Lampoon's the Don's Analyst Nuori Vito 1998 My Date with the President's Daughter Arthur 1998 Rescuers: Stories of Courage: Two Couples Yaakov/Gaston 1998–1999 Animorphs Aximili-Esgarrouth-Isthill 8 jaksoa 1999 Seasons of Love Tuntematon 1999 Psi Factor: Chronicles of the Paranormal Tony D'Angelo Jakso Nocturnal Cabal 2000 Road Trip Rubin Carver 2001 Josie and the Pussycats Alexander Cabot 2001 Gypsy 83 Troy 2002 40 päivää ja 40 yötä 40 Days and 40 Nights Ryan 2002 Robbery – hullu keikka Scorched Stuart 'Stu' Stein 2003 A Problem with Fear Laurie 2004 The Tao of Pong Hank Myös tuottaja 2005 50 Cent: Bulletproof Ruumishuonevalvoja Matt Videopeliääni 2006 Eläintohtori 3 Dr. Dolittle 3 Cogburn-kukko Ääni 2006 Livign High Puff, Puff, Pass Asukas #1 Ei mainittu teksteissä 2004–2006 Joey Michael Tribbiani 2006 Vain raha ratkaisee Everything's Gone Green Ryan 2007 The Day the Dead Weren't Dead Deputy Sandbrooks 2008 The More Things Change.. Nesby Phelps 2008 Splinter Seth Belzer 2009- Royal Pains Evan R. Lawson ==Lähteet== ==Aiheesta muualla== * The Brampton Guardian: His pal Joey * * *Paulo Costanzo MySpacessa *Paulo Costanzo Facebookissa Luokka:Kanadalaiset televisionäyttelijät Luokka:Kanadalaiset elokuvanäyttelijät Luokka:Kanadanitalialaiset Luokka:Vuonna 1978 syntyneet Luokka:Elävät henkilöt
Pyöräily kesäolympialaisissa 1924

Vuoden 1924 kesäolympialaisten pyöräily järjestettiin 23. - 27\. heinäkuuta 1924 Stade Olympique Yves-du-Manoirilla ja Vélodrome de Vincennesissä, Pariisissa, Ranskassa. Tämä oli seitsemäs kerta, kun laji oli mukana olympialaisten ohjelmassa. Mukana oli 139 osanottajaa 24 eri maasta. Tapahtumia oli kuusi. ==Mitalistit== ===Ratapyöräily=== Tapahtuma Kultaa Hopeaa Pronssia 50 kilometrin ajo Ko Willems Cyril Alden Harry Wyld Sprintti Lucien Michard Jaap Meijer Jean Cugnot Tandem Lucien Choury ja Jean Cugnot Edmund Hansen ja Willy Hansen Gerard Bosch van Drakestein ja Maurice Peeters Joukkuetakaa-ajo * * * Francesco Zucchetti Angelo de Martini Alfredo Dinale Aleardo Menegazzi * * * Tomasz Stankiewicz Franciszek Szymczyk Józef Lange Jan Lazarski * * * Jean van den Bosch Léonard Daghelinckx Henri Hoevenaers Fernand Saive ===Maantiepyöräily=== Tapahtuma Kultaa Hopeaa Pronssia Aika-ajo Armand Blanchonnet Henri Hoevenaers René Hamel Joukkueaika-ajo * * * Armand Blanchonnet René Hamel Georges Wambst * * * Henri Hoevenaers Alphonse Parfondry Jean van den Bosch * * * Gunnar Sköld Erik Bohlin Ragnar Malm ==Mitalitaulukko== 1\. 4 0 2 6 2\. 1 1 1 3 3\. 1 0 0 1 4\. 0 2 1 3 5\. 0 1 1 2 6\. 0 1 0 1 6\. 0 1 0 1 8\. 0 0 1 1 == Lähteet == *Cycling at the 1924 Paris Summer Games Luokka:Kesäolympialaiset 1924 1924 Olympialaiset 1924
Jääkiekon alle 18-vuotiaiden maailmanmestaruuskilpailut 2001

Jääkiekon alle 18-vuotiaiden maailmanmestaruuskilpailut 2001 järjestettiin Suomessa, ja kisakaupunkeina olivat Helsinki, Heinola ja Lahti. Turnauksen voitti Venäjä, joka kukisti Sveitsin loppuottelussa maalein 6–2. Isäntämaa Suomi saavutti pronssia voitettuaan Tšekin pronssiottelussa lukemin 2–1. Turnaus oli järjestyksessään kolmas alle 18-vuotiaiden maailmanmestaruusturnaus. == Otteluareenat == Heinola Helsinki Lahti Heinolan jäähalli Kapasiteetti: 2 975 Helsingin jäähalli Kapasiteetti: 8 200 Lahden jäähalli Kapasiteetti: 5 098 Heinolan Jäähalli Helsingin Jäähalli == Alkusarja == === Lohko A === Joukkue O V H T TM PM P 4 4 0 0 17 3 8 4 3 1 0 23 7 6 4 2 2 0 12 10 4 4 1 3 0 14 15 2 4 0 4 0 3 34 0 Ottelujen alkamisajat ovat paikallisia aikoja. === Lohko B === Joukkue O V H T TM PM P 4 3 1 0 29 11 6 4 2 1 1 10 12 5 4 2 2 0 13 14 4 4 2 2 0 10 10 4 4 0 3 1 8 23 1 Ottelujen alkamisajat ovat paikallisia aikoja. == Karsintasarja == Joukkue O V H T TM PM P 3 3 0 0 18 8 6 3 1 1 1 15 10 3 3 1 1 1 12 10 3 3 0 3 0 7 24 0 Ottelujen alkamisajat ovat paikallisia aikoja. == Pudotuspelit == Ottelujen alkamisajat ovat paikallisia aikoja. === Puolivälierät === === Välierät === === Sijoitusottelu 5. sijasta === === Pronssiottelu === === Loppuottelu === ==Palkinnot== ===IIHF:n valitsemat turnauksen parhaat pelaajat=== *Paras maalivahti: Tobias Stephan *Paras puolustaja: Kirill Koltsov *Paras hyökkääjä: Ilja Kovaltšuk === Median valitsema tähtikentällinen === *Maalivahti: Tobias Stephan *Puolustajat: Igor Knjasew, Kirill Koltsov *Hyökkääjät: Ilja Kovaltšuk, Dwight Helminen, Igor Grigorenko == Sijoitukset == MM-taso Sija Joukkue align="center" align="center" align="center" 4\. 5\. 6\. 7\. 8\. 9\. 10\. http://www.iihf.com/hockey/x/0001/W18/gs/pg000010.htm 1\. divisioona Sija Joukkue 11\. 12\. 13\. 14\. 15\. 16\. 17\. 18\. 2\. divisioona Sija Joukkue 19\. 20\. 21\. 22\. 23\. 24\. 25\. 26\. 3\. divisioona Sija Joukkue 27\. 28\. 29\. 30\. 31\. 32\. 33\. 34\. == Lähteet == * Turnaus IIHF:n sivuilla * Passionhockey.com: IIHF U18 2001 * Hockeyarchives: IIHF U18 2001 === Viitteet === 2001 Luokka:Vuoden 2001 jääkiekko Luokka:Suomen jääkiekko Luokka:Helsingin urheilutapahtumat Luokka:Lahden urheilutapahtumat Luokka:Heinolan urheilutapahtumat
Krauss-Maffei

Krauss-Maffei on saksalainen teollisuusyhtiö, joka valmistaa muun muassa ruiskuvalukoneita. Yhtiön puolustustarvikkeita, kuten taisteluajoneuvoja valmistanut osasto yhdistyi Wegmann & Co.:n kanssa omaksi yhtiökseen, joka sai nimekseen Krauss-Maffei Wegmann. == Historia == Krauss-Maffei sai alkunsa vuonna 1931, kun kaksi müncheniläistä teollisuusyritystä Maffei (perustettu 1838) ja Krauss & Co. (perustettu 1860) yhdistyivät. Molemmat olivat Saksan johtavia vetureita valmistavia tehtaita. Maffei valmisti myös muita höyrykäyttöisiä kulkuneuvoja ja myöhemmin yritys valmisti polttomoottorikäyttöisiä vetureita ja linja-autoja 1960-luvulle saakka. Krauss-Maffei valmisti muutamia diesel-hydraulisia vetureita koekäyttöön yhdysvaltalaisille rautatieyhtiöille. Southern Pacific Railroad ja Denver and Rio Grande Western Railroad koekäyttivät niitä, mutta ne eivät soveltuneet niiden käyttöön. Vuonna 1963 Krauss-Maffei aloitti Leopard- taistelupanssarivaunun tuotannon ja vuonna 1973 sen seuraajan, Leopard 2:n tuotannon. 1970-luvulla yritys osallistui Transrapid-junan kehitystyöhön. Vuonna 1999 Krauss-Maffei sulautui Mannesmann DEMAG -yhtiön kanssa. Panssariajoneuvojen valmistaja Wegmannin sulauduttua yhtiöön nimeksi tuli Krauss-Maffei Wegmann, joka erotettiin omaksi yhtiökseen. Tammikuussa 2016 China National Chemical (ChemChina) osti KraussMaffein miljardin dollarin hinnalla. == Lähteet == Luokka:Saksalaiset teollisuusyritykset
Katsuobushi

Katsuobushi (鰹節 tai かつおぶし) on japanilainen nimi kuivatulle, savustetulle ja käyneelle tonnikalansukuiselle boniitille. Katsuobushi ja kombu (merilevätyyppi) ovat dashin, monien keittojen, pohjan tärkeimmät valmistusaineet. Dashia käytetään esimerkiksi misokeiton ja kastikkeiden tekoon. Nykyään katsuobushia löytää yleensä pieninä vaaleanpunaisina ja ruskeina lastuina pussitettuna. Suurempia, paksumpia lastuja, kezurikatsuoja (削り鰹; けずりかつお), käytetään dashi-liemen valmistukseen. Pieniä ja laihempia lastuja, hanakatsuoja (花鰹; はなかつお), käytetään monien japanilaisten ruokien, kuten okonomiyakin, maustamiseen ja koristelemiseen. Kun hanakatsuota lisätään kuuman annoksen päälle, höyry saa lastut liikkumaan kuin tanssien. Tämän vuoksi katsuobushikoristelua kutsutaan myös "tanssiviksi kalalastuiksi". ==Käyttö== Dashin lisäksi katsuobushia käytetään myös muiden japanilaisten ruokien valmistukseen: *Okaka (おかか), hienoksi jauhettu katsuobushi päällystetään soijakastikkeella. **Kuivattua okakaa käytetään furikake- riisipäällyksen aineena. Sitä kutsutaan okaka furikakeksi. *Onigiri- riisipallojen sisällys *Riisin päällystys, suosittu bentōn kanssa. Bentō, jossa on okakaa ja noria, on nimeltään nori-ben. *Mausteena kylmälle tofulle (hiyayakko, 冷奴) raastetun inkiväärin ja kevätsipulin kanssa. *Takoyakin ja okonomiyakin päällystys *Korkeaproteiininen kissanruoka ==Aiheesta muualla== *Video "tanssivista kalalastuista" *Esittely katsuobushista *Valmistuskuvia katsuobushista *Makurazaki Katsuobushi Virallinen verkkosivusto(englanti) Luokka:Japanilainen keittiö
JS Kairouan (koripallo)

Jeunesse Sportive Kairouan () on tunisialainen koripalloseura, joka pelaa Tunisian koripalloliigassa. Joukkue on voittanut historiansa saatossa kolme Tunisian mestaruutta, jonka myötä sillä viidenneksi eniten kotimaan mestaruuksia. ==Historia== Urheiluseura JS Kairouan perustettiin 1942 ja kaksikymmentä vuotta myöhemmin seura perusti sille koripallojoukkueen. Joukkue pelasi pitkään alemmilla sarjatasoilla ja voitti kaudella 1985–1986 kakkosdivisioonan mestaruuden, mutta ei noussut pääsarjaan resulssin puutteiden vuoksi. Joukkuejohdon huomattua joukkueen kasvavan menestyksen he päättivät panostaa lajiin ja palkkasivat valmentajaksi aluksi Habib Belhassenin, jonka korvasi kesken kauden Abdessattar Elloumi, joka nosti seuran ensimmäistä kertaa pääsarjaan kaudeksi 1989–1990. Sittemmin Adel Tlatlin tultua seuran päävalmentajaksi Kairouan saavutti ensimmäisen Tunisian mestaruuden kaudella 2000–2001 ja heti perään kaksi mestaruutta lisää. Lisäksi joukkue saavutti ensimmäisen Tunisian cupin voiton vuonna 2002. ==Saavutukset== *Tunisian mestaruus (3): 2001, 2002, 2003 *Tunisian cup: 2002, 2005 *Maghreb cup: 2003 ==Entisiä pelaajia== * Radhouane Slimane (1998–2004) * Marouan Kechrid (2001–2004) * Atef Maoua (2001–2009) * Hamdi Braa (2003–2004) ==Aiheesta muualla== * Africabasket.com Luokka:Tunisialaiset koripalloseurat Luokka:Vuonna 1962 perustetut urheiluseurat
Isak Grimholm

Isak Grimholm (s. 25. maaliskuuta 1985) on ruotsalainen mäkihyppääjä. Hän pitää hallussaan Ruotsin ennätystä lentomäessä 207,5 metriä. Grimholm on osallistunut 15 maailmancupin osakilpailuun (kauden 2009–2010 loppuun mennessä) ja ollut 30 parhaan joukossa pistesijoilla yhden kerran sijoituttuaan 27:nneksi Planican lentomäessä maaliskuussa 2007. Continental cupissa hän on voittanut yhden osakilpailun ja sijoittunut kahdesti toiseksi. ==Lähteet== * Luokka:Ruotsalaiset mäkihyppääjät Luokka:Vuonna 1985 syntyneet Luokka:Elävät henkilöt
Isonokikana

Isonokikana (Fulica armillata) on eteläamerikkalainen rantakana. Sen elinympäristö käsittää mantereen eteläosan Chilen keskiosista Kaakkois- Brasiliaan ja Uruguayhin, ja Argentiinan läpi Tulimaahan; mahdollisesti se pesii myös Paraguayssa ja Falklandsaarilla. Louis Jean Pierre Vieillot kuvaili lajin holotyypin Paraguaysta vuonna 1817.IBC == Lähteet == Luokka:Nokikanat
Spy Kids

Spy Kids on vuonna 2001 ensi-iltansa saanut perhe-elokuva. Sen on ohjannut, tuottanut ja käsikirjoittanut Robert Rodriguez. Pääosissa näyttelevät Alexa Vega ja Daryl Sabara. Elokuva sai myös jatko-osat Spy Kids 2 ja Spy Kids 3 – Peli on pelattu. Elokuva sai pääosin hyviä arvosteluja. Rotten Tomatoes antoi sille 93 % positiivisia arvosteluja. ==Näyttelijät== ===Alkuperäiset näyttelijät=== ===Suomenkieliset ääninäyttelijät=== Luokka:Yhdysvaltalaiset perhe-elokuvat Luokka:Robert Rodríguezin ohjaamat elokuvat Luokka:Vuoden 2001 yhdysvaltalaiset elokuvat